Τα πολύφυλλα τζάμια ή αλλιώς τρίπλεξ, είναι δύο ή και περισσότερα φύλλα γυαλιού που έχουν συγκολληθεί μεταξύ τους μέσω μίας ειδικής μεμβράνης, η οποία δημιουργεί μία αδιαχώριστη κατασκευή που διακρίνεται για την αντοχή και την ασφάλεια που προσφέρει. Ανταγωνιστικό πλεονέκτημα του συγκεκριμένου είδους υαλοπίνακα, είναι ότι σε περίπτωση θραύσης, τα κομμάτια από το γυαλί δεν διασπώνται άναρχα παντού αλλά προσκολλώνται στην μεμβράνη με αποτέλεσμα να αποφεύγεται ο κίνδυνος κάποιου τραυματισμού.